section_heading: Slatina u Domovinskom ratu
paragraph_text: 220px|Amblem 136. brigade HV Na širem slatinskom području prva borbena djelovanja počinju u ljeto 1991. Srbi u brdskom dijelu bivše općine Podravska Slatina odsijecaju cestovnu komunikaciju porušenim balvanima nepriznavajući novo izabranu hrvatsku vlast. Naoružavaju se uz pomoć tzv. JNA, a zabilježeni su i dolasci prvih dragovoljaca iz same Srbije.Cilj pobunjenih Srba je osvajanje Slatine i okolice te priključenje kasnije tzv. RSK. Tijekom kolovoza bilježe se prvi napadi na policiju i ubojstva policajaca.<ref>http://www.glas-slavonije.hr/206953/4/22-obljetnica-pogibije-prve-orahovacke-zrtve-u-Domovinskom-ratu] Povodom tih događaja 5. kolovoza 1991. MORH je donio Odluku o formiranju 64. Samostalnog bataljuna Zbora narodne garde sa sjedištem u Slatini. 15. kolovoza 1991. Krizni štab općine Podravske Slatine na blagdan Velike Gospe osnovao je 64. samostalni bataljun ZNG, formacijski predviđen za 800 pripadnika, isprva vrlo slabo naoružan, zbog čega je smanjen planirani broj pripadnika.Borna Marinić: [https://hkm.hr/domoljubne-minute/osnovan-64-samostalni-bataljun-zbora-narodne-garde-sa-sjedistem-u-slatini/ ''Osnovan 64. Samostalni bataljun Zbora narodne garde sa sjedištem u Slatini ''] Hrvatska katolička mreža. 15. kolovoza 2020. . Pristupljeno 24. rujna 2020. Tijekom kolovoza bataljun zauzima liniju obrane prema brdskom dijelu u dužini 40 km. 3. rujna 1991. srpski pobunjenici zauzimaju sela Četekovac, Balince i Čojlug i masakriraju na svirepan način 21 osobu (Pokolj u Četekovcu 3. rujna 1991.).<ref>https://www.24sata.hr/news/Tijela-ubijenih-civila-ležala-su-na-pragovima-kuća-i-dvorištima-489463] Nakon toga u više navrata srpske snage pokušavaju se probiti na Podravsku magistralu i željezničku prugu Virovitica- Našice- Osijek, važne prometnice za obranu istočne Slavonije, te vrše pješačke napade u više navrata na Mikleuš, Slatinu i Bistricu.Tek osvajanjem vojarne u Slatini i graničnih karaula u Noskovcima i Kapincima hrvatske snage dolaze do veće količine oružja, te se na temeljima bataljuna formira se 136. brigada Hrvatske vojske Podravska Slatina. Odlukom GS OSRH krajem mjeseca studenog, nakon popunjavanja brigade, te s okolnim brigadama i pripadnicima policije, hrvatske snage prelaze u fazu napadnih djelovanja (Operacija Orkan '91.). Slatinska brigada 15. prosinca oslobađa Voćin, te okolna sela. U Voćinu pripadnici brigade pronalaze 47 ubijenih i masakriranih stanovnika hrvatske nacionalnosti<ref>https://www.vecernji.hr/vijesti/kako-su-beli-orlovi-ubili-i-mucili-civile-1073357] (Pokolj u Voćinu 12. i 13. prosinca 1991.), te miniranu do temelja katoličku crkvu Majke Božje Voćinske i razrušene obiteljske kuće. Brigada dalje djeluje na protjerivanje neprijatelja na pravcu Zvečevo - Kamenska sve do ceste Požega - Pakrac. Nakon Sarajevskog primirja brigada biva prebačena i obranu istočne Slavonije uz rijeku Dravu kod sela Nard nedaleko Valpova, kasnije kod Borinaca nedaleko Vinkovaca. Završetkom ratnih djelovanja grad i okolica saniraju ratne štete koje su ostavile posljedice i do današnjih dana.